b'\n_START_ARTICLE_\nVK (sosiaalinen verkosto)\n_START_SECTION_\nSivuston ulkoasu\n_START_PARAGRAPH_\nVkontaktea voidaan pit\xc3\xa4\xc3\xa4 Facebookin kopiona, mutta my\xc3\xb6s hyv\xc3\xa4n\xc3\xa4 kilpailijana. Vkontakte muistuttaa paljon kilpailijaansa, mutta siin\xc3\xa4 on my\xc3\xb6s eroja ja lukuisia ominaisuuksia joita Facebookissa ei ole.\n_START_SECTION_\nPoliittiset selkkaukset\n_START_PARAGRAPH_\nVK:n toimitusjohtaja Durov joutui eroamaan huhtikuussa 2014. Durov oli j\xc3\xa4tt\xc3\xa4nyt erohakemuksensa, kun Ven\xc3\xa4j\xc3\xa4n federaation turvallisuuspalvelu FSB (aiemmin KGB) oli ryhtynyt painostamaan h\xc3\xa4nt\xc3\xa4 ja yhti\xc3\xb6n muita ty\xc3\xb6ntekij\xc3\xb6it\xc3\xa4 luopumaan yhti\xc3\xb6n ulkomaalaisten (ei-ven\xc3\xa4l\xc3\xa4isten) asiakkaiden henkil\xc3\xb6tietojen luottamuksellisuudesta. Toimitusjohtaja oli aiemmin kielt\xc3\xa4ytynyt - yhti\xc3\xb6n tekemien kansainv\xc3\xa4listen sopimusten, k\xc3\xa4ytt\xc3\xa4j\xc3\xa4ehtojen ja asiakasmaidensa lains\xc3\xa4\xc3\xa4d\xc3\xa4nn\xc3\xb6n mukaisesti - antamasta Ukrainan puolesta VK:ssa kampanjoineiden k\xc3\xa4ytt\xc3\xa4jien henkil\xc3\xb6tietoja. Samoin h\xc3\xa4n oli kielt\xc3\xa4ytynyt sulkemasta (blokkaamasta) ven\xc3\xa4l\xc3\xa4isen oppositioedustajan korruption vastaista sivustoa palvelussa._NEWLINE_Ven\xc3\xa4j\xc3\xa4n federaation turvallisuuspalvelu FSB oli vaatinut muiden maiden k\xc3\xa4ytt\xc3\xa4jien henkil\xc3\xb6tietoja Krimin niemimaan Ven\xc3\xa4j\xc3\xa4\xc3\xa4n liitt\xc3\xa4misen ja Ven\xc3\xa4j\xc3\xa4n laajempien informaatiosotatoimien aikana kev\xc3\xa4\xc3\xa4ll\xc3\xa4 2014._NEWLINE_Vuonna 2014 VK vallattiin Ven\xc3\xa4j\xc3\xa4n valtionjohdon l\xc3\xa4heisille tahoille ja Durovit vet\xc3\xa4ytyiv\xc3\xa4t VK:sta. Durovit ovat sittemmin julkaisseet turvallisempana mobiilina viestint\xc3\xa4kanavana markkinoimansa Telegramin._NEWLINE_Toukokuussa 2017 Ukraina ilmoitti est\xc3\xa4v\xc3\xa4ns\xc3\xa4 p\xc3\xa4\xc3\xa4syn VK:hon ja muutamalle muulle ven\xc3\xa4l\xc3\xa4iselle verkkosivustolle. VK:lla on Ukrainassa 16 miljoonaa k\xc3\xa4ytt\xc3\xa4j\xc3\xa4\xc3\xa4 p\xc3\xa4ivitt\xc3\xa4in ja se on maan toiseksi suosituin sivusto.'